**ANGYALBATYU**

**ORSZÁGOS AJÁNDÉKGYŰJTÉSI AKCIÓ**

**CSATLAKOZZ TE IS!**

**Készíts ANGYALBATYUT egy nehéz sorsú gyermeknek!**

**Hogyan készíthetek ajándékot?**Keress egy jó állapotban lévő, üres dobozt! Ezután döntsd el, hogy hány éves fiúnak vagy lánynak szánod ajándékod.

**Mit tegyek a csomagba?**Bármit, aminek egy gyermek örülhet:

* játékot (társasjátékot, kártyát, építőjátékot, babát, plüssjátékot, autót, labdát, egyéb játékokat, stb.)
* könyvet, mesekönyvet, színezőt
* tisztálkodási szerek (dezodort, fogkefét, fogkrémet, stb.)
* édességet (csokoládét, kekszet, stb.)
* sapkát, sálat
* iskolai felszereléseket (füzetet, tollat, filcet, zsírkrétát, színes ceruzát, vízfestéket, temperát stb.)
* képeslapot vagy jókívánságot

**Mi ne kerüljön a dobozba?**Romlandó, törékeny vagy folyékony ajándék.

**Hogyan csomagoljam be a dobozom?**

Lehetőleg úgy csomagold be szépen a dobozt, hogy szállítható legyen, de ki is lehessen nyitni. Ne ragaszd le, csak kösd át szalaggal. A biztonsági ellenőrzés miatt a csomagok átnézésre kerülnek, illetve önkénteseink egy-egy plusz ajándékot még hozzátehetnek (pl. édesség, naptár…stb.). A dobozra jól láthatóan írd fel, hogy milyen korú lánynak/ vagy fiúnak szánod ajándékod, pl.: **„10 éves fiú″** vagy **„6 éves lány”**.

**Az akció keretében, dobozolás és csomagolás nélkül is leadhatok ajándékokat?**

Igen. Ha nincs dobozod, vidd el a gyűjtőpontra zacskóban az ajándékodat és mi bedobozoljuk.

**Az akció keretében fogadnak-e külön játékokat, édességeket, ajándékokat, amely nem egy gyermeknek szóló korosztály szerint összeállított kész csomag?**

Igen. Ha pl. több édességet, vagy játékokot ajánlanál fel, hozd el a gyűjtőpontra és azokból is tudunk ajándékcsomagot készíteni további gyermekek számára.

**Hol és mikor adhatom le ajándékdobozom vagy a csomagolatlan ajándékokat?**

A meghirdetett [gyűjtőpontokon](https://karitasz.hu/menuadmin/add/angyalbatyu-gyujtopontok), amelyeket megtalálsz a [www.angyalbatyu.hu](http://www.angyalbatyu.hu/) oldalon. Az elkészült ajándékcsomagot a helyszíneken jelzett időpontig, de legkésőbb december 17-ig juttasd el valamelyik [gyűjtőpontra](https://karitasz.hu/menuadmin/add/angyalbatyu-gyujtopontok)!

Ezek pontos címéről, a nyitva tartásáról itt olvashattok.

Amennyiben valaki postai úton kívánja ajándékát eljuttatni hozzánk, úgy ezt a [gyűjtőpontok](https://karitasz.hu/menuadmin/add/angyalbatyu-gyujtopontok)valamelyikére kérjük elküldeni. Mindenképpen add postára december 10-ig, hogy még időben eljusson hozzánk és meg tudjuk szervezni az eljuttatást!

**Hova kerülnek az ajándékok?**

Az összegyűjtött ajándékokat a Katolikus Karitász országos önkéntesi hálózatán keresztül juttatjuk el a gyermekekhez, amelyeket családlátogatások alkalmával vagy a Karitász szervezeteinél, illetve ünnepi műsorok alkalmával veszik át a gyermekek még az ünnepek előtt.

\* \* \*

Adhatsz angyalbatyut on-line adományozással is: [www.karitasz.hu](https://karitasz.hu/segitene/onlineadomany)

Néhány ezer forintból összeállítjuk csomagodat egy gyermeknek!

Segíthetsz a 1356-os adományvonal hívásával is! Hívásonként 500,- forinttal támogathatod a gyűjtést!

**Legyen ünnep a karácsony még több gyermeknek!**